Hvorfor er der stadig krig i Østukraine?
Konflikten i det østlige Ukraine har stået på siden 2014, og op mod 14.000 mennesker anslås siden at have mistet livet.
På den ene side står de ukrainske soldater, og på den anden står prorussiske oprørere, som ifølge NATO og Ukraine har fået militær støtte fra Rusland. Konflikten eskalerede i juli 2014 til en international krise, da oprørere skød et passagerfly ned over Østukraine.
Siden Minsk-aftalen i 2015, der skulle sikre våbenhvile i regionen, har Frankrig, Tyskland, Rusland og Ukraine forsøgt at forhandle en fredelig løsning på plads. Men trods de diplomatiske forsøg, er kampene fortsat.